Momentul în care un pod se prăbușește după ce a fost lovit de un vapor uriaș | VIDEO
Podul Francis Scott Key din Baltimore, Maryland, s-a prăbușit, marți, după ce a fost lovit de un vapor.
În urma incidentului, podul a fost închis pentru transport, a transmis Autoritatea de transport din Maryland pe Twitter, potrivit BFM TV.
În jurul orei locale 01:30 (05:30 GMT), un apel la 911 a raportat un incident în zona podului Francis Scott Key.
Kevin Cartwright, directorul de comunicații al Departamentului de pompieri din Baltimore, a confirmat că podul a fost lovit de "un vas mare", ceea ce a dus la prăbușirea acestuia în râul Patapsco.
▪️A mass casualty event was declared as many cars were on the bridge at the time of the collapse. pic.twitter.com/PwweWsJo5L
— EHA News (@eha_news) March 26, 2024
El a mai spus că "până la șapte persoane și mai multe vehicule" au căzut în râu. În prezent, există o operațiune de salvare în curs de desfășurare, scrie BBC.
Nu există informații despre victime după ce podul s-a prăbușit în această dimineață.